Բորիս Խաչատուրով

Բորիս Եփրեմի Խաչատուրով (ապրիլի 12, 1944, Բաքու - հունվարի 19, 2000, Քոչբեկ գյուղի մոտ, այժմ՝ Հայաստանի Վայոց ձորի մարզում), օդաչու-հրամանատար, Հայաստանի բանակի գնդապետ (1998), Արցախյան ազատամարտի մասնակից։

Ավարտել է Սիզրանի (Սամարայի մարզ, Ռուսաստան) ռազմաօդային բարձրագույն ուսումնարանը (1966)։ 1996-1995 թվականներին ծառայել է ԽՍՀՄ ԶՈՒ ավիացիայի զորամասերում։ 1992 թվականից ծառայել է Հայաստանի բանակի ռազմաօդային ուժերում։

1992-1994 թվականներին կամավոր մասնակցել է Հայաստանի սահմանների և Արցախի Հանրապետության ինքնապաշտպանությանը։ 1992 թվականի հունիսի 26-ին Կուբաթլուի շրջանի Ջիջիմլի գյուղի մոտ վայրէջք է կատարել և փրկել խփված երկու ուղղաթիռների՝ շրջապատման մեջ հայտնված անձնակազմերին։ 16 տեղից վնասված ուղղաթիռով կարողացել է բարեհաջող վայրէջք կատարել Գորիսի օդանավակայանում։ Զոհվել է հերթական մարտական առաջադրանքը կատարելիս՝ ուղղաթիռի վթարից։

Պարգևատրվել է ՀՀ 2-րդ աստիճանի «Մարտական խաչ» շքանշանով և ԽՍՀՄ մեդալներով։ Թաղված է ԵռաբլուրումՂարաբաղյան ազատագրական պատերազմ.1988-1994, Ե., ՀՀՀ, 2004, էջ 672։։

 Ծանոթագրություններ 

Կատեգորիա:Արցախյան ազատամարտի հայ օդաչուներ
Կատեգորիա:Ապրիլի 12 ծնունդներ
Կատեգորիա:2000 մահեր
Կատեգորիա:Հունվարի 19 մահեր
Կատեգորիա:1944 ծնունդներ
Կատեգորիա:Հայ օդաչուներ
Կատեգորիա:Եռաբլուր պանթեոնում թաղվածներ